હતો તે ચાલ્યો ગયો. લાભશંકર ઠાકર પાસેથી ઉછીના શબ્દો લઈને કહું તો વિનોદનું મૃત્યુ એ મારી ઇચ્છા વિરુદ્ધની ઘટના છે. હું ત્રણેક વર્ષ વડોદરા રહ્યો ત્યારે અવારનવાર વિનોદ સાથે ટેલિફોન પર લાંબી વાતો થતી હતી. અમારી વાતોમાં મરાઠી ભાષાના વ્યંગકાર પુ.લ. દેશપાંડે હોય, ક્યારેક પીજી વુડહાઉસ પણ હોય, તો ક્યારેક જ્યોતીન્દ્ર દવે પણ હોય. વિનોદ મને કહેતો કે આપણે આવો નિરામય સંવાદ કરી શકીએ એવો વાતવિસામો હવે રહ્યો નથી. આખો યુગ જ બદલાઈ ગયો છે.